‘એંગ્રી બર્ડ'ની દરેક એપ્લીકેશનનો કયો ઉપયોગ કરવો તેની સમજ તે તમને આપે છે પણ, તમારી કિશોરાવસ્થામાં જેનાથી તમે કબૂતર પર નિશાન તાકતા હતા તે ગિલોલ તેણે વાસ્તવમાં જોઈ નથી. લખોટીઓની ગેમ તે મોબાઈલમાં થોડી સેકન્ડોમાં પૂરી કરી નાંખે છે પણ, તેના નાજુક હાથમાં લખોટીઓ મૂકો ત્યારે તે નારાજ થઈ જાય છે. મગજને તસ્દી પડે તેવી કોઈપણ ગેમ, સ્ક્રીન પર રમવા માટે તે રાજી છે પણ જેનાથી શરીરને આડું-તેડું, વાકું-વુડું કરવાનું આવે છે, ફ્લેટમાંથી નીચે ઉતરીને સૂર્યના ઉજાશમાં જવાનું આવે છે ત્યારે તે વંકવાય છે.